[Misfarget vann i kranene?](https://www.aarnesvann.no/nyttig-vite/2018/2/9/misfarget-vann-i-kranene)

Ved alle vannverk kan abonnentene til tider oppleve å få farget vann i kranene. Vannet er likevel bakteriologisk trygt, men ikke spesielt brukervennlig.

**Årsaker til misfarget vann**

* Brå økning i vannhastigheten i hovedledning eller stikkledning, som en følge av ledningsbrudd eller unormalt stort forbruk/tapping.
* Egen stikkledning har ikke vært i bruk over et lengre tidsrom på grunn av ferie.
* Vannstrømmen snus på grunn av arbeider på hovedledningsnett.
* Innvendig belegg i hovedlegninger kan løsne og finne veien inn i en stikkledning uten en påviselig årsak.

Dersom du som abonnent skulle få brunt eller misfarget vann i springen, så anbefales du å gjøre følgende:

Åpne helt, 1 - 2 stk. kaldtvannskraner og la det stå å renne i 10 minutter, slik at inntaksledningen blir spylt ren.  Det anbefales å fjerne eventuelle siler i kranene mens spylingen pågår.